ახალგაზრდა მეცნიერთა მეორე რესპუბლიკური სემინარი

**პორტრეტის ფუნქცია მხატვრულ ტექსტში**

 (ეძღვნება პროფესორ თენგიზ კიკაჩეიშვილის ხსოვნას)

**10-11 ოქტომბერი, 2023 წელი**

ახალგაზრდა მეცნიერთა სემინარის ორგანიზატორია ივანე ჯავახიშვილის სახელობის თბილისის სახელმწიფო უნივერსიტეტის თეორიული და შედარებითი ლიტერატურათმცოდნეობის სასწავლო-სამეცნიერო ინსტიტუტი.

ხელმძღვანელი - პროფესორი ირმა რატიანი.

პროფესორ თენგიზ კიკაჩეიშვილისადმი მიძღვნილი ახალგაზრდა მეცნიერთა სემინარი დაფუძნდა 2021 წელს და ტარდება ყოველ ორ წელიწადში ერთხელ. ის თემატურია და ეძღვნება თანამედროვე ლიტერატურათმცოდნეობით გამოწვევებს.

***სემინარში მონაწილეობისათვის ვიწვევთ: სამაგისტრო და სადოქტორო საფეხურის, ასევე საბაკალავრო საფეხურის მე-4 კურსის სტუდენტებს.***

2023 წელს სემინარის თემაა: **პორტრეტის ფუნქცია მხატვრულ ტექსტში.**

აღნიშნული თემის ფარგლებში, იმუშავებს შემდეგი სექციები:

* **პორტრეტის გენეზისის საკითხისათვის (ფერწერა და ლიტერატურა);**
* **პორტრეტი, როგორც სიუჟეტის/ექსპოზიციის ნაწილი;**
* **პორტრეტი, როგორც მხატვრული სახე;**
* **პორტრეტი თანამედროვე მწერლობაში;**

შევსებული სარეგისტრაციო ფორმა და მოხსენების თეზისი გამოგზავნეთ 2021 წლის **24 აპრილიდან 12 ივნისამდე** ელ. მისამართზე:**info.youthseminar@gmail.com**

თეზისის მოცულობა 200-250 სიტყვა. შრიფტი Sylfaen, ზომა – 11, ინტერვალი – 1.5;

სარეგისტრაციო ფორმა იხილეთ თანდართულ დოკუმენტად.

მოხსენებათა თეზისებს შეარჩევს სემინარის სამეცნიერო საბჭო. შედეგების შეტყობინების ბოლო ვადაა - **2021 წლის 23 ივნისი.**

შერჩეული მონაწილეები თავისუფალნი არიან სარეგისტრაციო გადასახადისაგან.

***ქვეყნის რეგიონებში მცხოვრებ სტუდენტებს, საჭიროების შემთხვევაში, შესაძლებლობა ექნებათ სემინარის მუშაობაში ჩაერთონ ონლაინ ფორმატის საშუალებით.***

**სემინარის სამეცნიერო საბჭო:**

პროფ. ირმა რატიანი

პროფ. ნანა გაფრინდაშვილი

ასოც. პროფ. გაგა ლომიძე

ასოც. პროფ. ეკატერინე ნავროზაშვილი

ასისტ. პროფ. ანა ლეთოდიანი (პროექტის კოორდინატორი)

ასისტ. პროფ. სოლომონ ტაბუცაძე

ფ. დ. ირაკლი ხვედელიძე

**სემინარის საორგანიზაციო კომიტეტი:**

თეა თალაკვაძე

გუბაზ ლეთოდიანი

ლილი მეტრეველი

თათია ობოლაძე

არჩილ წერედიანი

მარიამ გიორგაშვილი

ირინა კომახიძე

სემინარის სამეცნიერო საბჭოს მიერ საუკეთესოდ მიჩნეული მოხსენებები დაიბეჭდება ელექტრონულ ჟურნალში - „სტუდენტური კვლევები“, აგრეთვე, რიგ მოხსენებებს რეკომენდაცია მიეცემათ შოთა რუსთაველის სახელობის ქართული ლიტერატურის ინსტიტუტის პრესტიჟულ გამოცემებში - „კრიტიკა“, „ლიტერატურული ძიებანი“, და „Litinfo“ (ინგლისურენოვანი ონლაინ ჟურნალი).